Kaméileblumm

D'Kaméileblumm (Matricaria chamomilla oder och Matricaria recutita) ass eng Planzenaart aus der Famill vun den Asteraceae. Si war ursprénglech a Süd- an Osteuropa doheem, haut ass se ze soen a ganz Europa verbreet. Et ass eng al Heelplanz, déi virun allem bei Problemer mam Daarm oder mam Mo a bei Entzündungen hëlleft.
Et ass eng eejäreg Planz déi tëscht 15 a 50 cm héich gëtt. D'ganz Planz huet deen typesche Kamille-Geroch. D'Blieder si 4 bis 7 cm laang a mat 2 - 3 Wutzen. Déi eenzel Wutze si schmuel, knapps 0,5 mm breet, an hunn eng pickeg Spëtzt.

Eng eenzel Planz kritt 8 bis 120 (seele bis zu 900) Bléiekäppercher. Dës si bis 25 mm breet a stinn op engem 3 bis 10 cm laange Still. Se bléien tëscht Mee a September.
D'Kaméileplanze wuessen um Flouer an op Broochen, am léifstem op frëschem, nierstoffräichem, meeschtens kallekaarmen an éischter leemege Biedem.

 Um Spaweck 


Kategorie:Asteraceae
Kategorie:Heelplanzen